Позивамо српске младе куваре на конкурс у Москву

Већ неколико година се у Москви одржава Омладински гастрономски фестивал «Обнављамо традиције». Организатори фестивала су Свето-Данилов патријаршијски манастир и Центар обнове традиција, а партнер-Асоцијација кулинара «Укус Света Рус».

Циљ фестивала је обнављање и чување културних и кулинарских празничних традиција, а такође и побољшање професионалних вештина ученика професионалних школа и младих специјалиста у области културе храњења и гостопримства у оквиру традиција православне трпезе.

Фестивал се организује на Божић и Васкрс, амбасаде различитих земаља показују празничну трпезу, која је декорисана у духу народних традиција. Истовремено се организује такмичење, где се ученици кулинарских колеџа из различитих градова наше земље такмиче у спремању празничних јела и сервирању трпезе.

Од прошле године конкурс је стекао међународни статус, на њему је први пут учествовао тим из Републике Српске (Босна и Херцеговина). Наступ двоје ученика, који су из Бања Луке дошли са својим професором је био веома успешан – освојили су прво место!

Следеће године се и друге православне земље спремају за учествовање на конкурсу са својим традиционалним јелима.

Наредни фестивал ће се одржати 12. јануара 2018. године у Белој сали комплекса Храма Христа Спаситеља (Москва, ул. Волхонка, 15). Очекује се долазак екипа из неколико земаља. Организатори такође позивају учеснике из Србије – ученике смера «Кулинарство». У тиму треба да буду два ученика и професор. Они сами бирају у којим ће номинацијама наступити.

Учествовање на фестивалу је бесплатно.

Учесници сами плаћају превоз, храну и боравак.

Молимо Вас да потврдите учешће тима на Фестивалу до 25. новембра. 2017.г.

За консултације се можете обратити сајту Сеница. Ру. Наши сарадници ће вам помоћи да разјасните нека питања организације, резервисаће хотел или хостел, пратити госте по Москви, уколико је потребно.

Олга Серебровскаја.

Этот адрес электронной почты защищен от спам-ботов. У вас должен быть включен JavaScript для просмотра.

Програм фестивалa

Постоје четири номинације у оквиру такмичарског дела Фестивала:

1. Божићно хладно предјело од живине (пожељни су локални рецепти).

2. Светско (локално) божићно пециво.

3. Божићно хладно предјело од речне рибе.

4. Декорисање божићне трпезе.

Услови такмичења

Из сваког колеџа наступа тим од шест људи. Учесници из других страна сами одређују број људи у тиму. Све номинације се спремају у облику «Домаћег задатка».

Сваку номинацију оцењује посебан професионални жири. Састав жирија чине специјалисти Института Хране, Кулинарских асоцијација, познати шефови кухиње и посластичари, представници глобалних медија.

Тим (од двоје) представља номинацију «Божићно хладно предјело од живине». Жири оцењује укус, спољашњи изглед, начин, квалитет, сложеност припреме, и декорацију. Обавезно се представља рецепт (старински и локални рецепти су пожељни). Оцењују се ауторске идеје. Посебна пажња се обраћа на знање историје јела, начина припреме и умећа да се та припрема покаже жирију.

Тим (од двоје) представља номинацију «Светско (локално) божићно пециво». Жири оцењује укус, спољашњи изглед, начин, квалитет, сложеност припреме и декорацију. Обавезно се представља рецепт (старински и локални рецепти су пожељни). Оцењују се ауторске идеје. Посебна пажња се обраћа на знање историје јела, начина припреме и умећа да се та припрема покаже жирију.

Тим (од двоје) представља номинацију «Божићно хладно предјело од речне рибе». Жири оцењује укус, спољашњи изглед, начин, квалитет, сложеност припреме и декорацију. Обавезно се представља рецепт (старински и локални рецепти су пожељни). Оцењују се ауторске идеје. Посебна пажња се обраћа на знање историје јела, начина припреме и умећа да се та припрема покаже жирију.

Тим (од двоје) представља номинацију «Декорисање божићне трпезе». Жири оцењује спољашњи изглед, сложеност припреме, декорацију, познавање традиције и историје народне рукотворине, која је изабрана за декорисање трпезе. Оцењују се ауторске идеје. Посебна пажња се поклања познавању историје и умењу да се рад представи жирију.

Победницима Фестивала «Обнављамо традиције; Божић», биће уручене медаље, дипломе и награде после такмичења. Такође ће се оцењивати и успех в посебним номинацијама.





